Μοσχαράκι κοκκινιστό με πένες και ηπειρώτικο μετσοβόνε
Πιάτο ιδανικό για το κυριακάτικο τραπέζι με μοσχαράκι και μετσοβόνε ή άλλο καπνιστό τυρί της αρεσκείας σας.
500 γρ. πένες (ή άλλο τρυπητό ζυμαρικό της αρεσκείας μας, όπως ριγκατόνι κ.ά.), 1.500 γρ. μοσχάρι σπάλα, σε κύβους 3-4 εκ., 2 μέτρια ξερά κρεμμύδια, σε ψιλά καρέ, 1 ξύλο κανέλας, 1/3 κουτ. γλυκού μπαχάρι, σε σκόνη, 150 ml κόκκινο, ξηρό κρασί, 1 κουτ. σούπας ντοματοπελτές, 250 γρ. ολόκληρα ντοματάκια κονσέρβας, πολτοποιημένα στον πολυκόφτη, 150 γρ. μετσοβόνε τριμμένο (ή άλλο καπνιστό τυρί της αρεσκείας μας), 100 ml κρέμα γάλακτος, 80 ml ελαιόλαδο, αλάτι, φρεσκοτριμμένο πιπέρι
Για το μοσχαράκι κοκκινιστό με πένες ξεκινάμε και σε μια φαρδιά κατσαρόλα ζεσταίνουμε το ελαιόλαδο σε δυνατή  φωτιά και σοτάρουμε το κρέας για 3-4 λεπτά, μέχρι να ροδίσει από όλες τις πλευρές.Ρίχνουμε το κρεμμύδι, την κανέλα και το  μπαχάρι και συνεχίζουμε το σοτάρισμα για 1-2 λεπτά ακόμη, ανακατεύοντας με ξύλινη κουτάλα.Περιχύνουμε με το κρασί, αφήνουμε 2-3 λεπτά να εξατμιστεί το  αλκοόλ και ρίχνουμε την ντομάτα, αλατοπίπερο και νερό τόσο όσο ίσα να καλύψει το κρέας (περίπου 1 λίτρο).Ανακατεύουμε και μαγειρεύουμε για 3-4 λεπτά, μέχρι  να αρχίσουν τα υγρά να κοχλάζουν.Μετριάζουμε τη φωτιά και  σιγομαγειρεύουμε για περίπου 1 ώρα ή μέχρι να μαλακώσει καλά  το κρέας.Αποσύρουμε από τη φωτιά και αφαιρούμε την κανέλα.Προθερμαίνουμε τον φούρνο στους 200° C.Παράλληλα, βράζουμε τα ζυμαρικά σύμφωνα με τις οδηγίες της συσκευασίας, τα στραγγίζουμε και τα αδειάζουμε σε ένα μέτριο πυρέξ.Αδειάζουμε το κρέας  με τη σάλτσα πάνω στα μακαρόνια και ανακατεύουμε ομοιόμορφα τα υλικά.Σε μια μικρή κατσαρόλα ζεσταίνουμε σε μέτρια φωτιά την κρέμα γάλακτος με το τυρί, ανακατεύοντας για 1-2 λεπτά, μέχρι να σχηματιστεί μια λεία κρέμα.Περιχύνουμε τα μακαρόνια με την κρέμα και ψήνουμε για περίπου 8-10 λεπτά, μέχρι το φαγητό να ροδίσει στην επιφάνεια.
Ζυμαρικά,Μοσχάρι,Τυρί